अब आते हैं इन 4 घोड़ों को नियंत्रित करने वाली 3 रस्सियों या लगाम पर| चार शक्तिशाली घोड़ों के होने पर किसी का भी एक घोड़े की ही तरह अड़ियल हो जाना संभव हो सकता है! यह आपके जीवन रथ को अहंकार और द्वेष की तरफ ले जा सकते हैं| ऐसे में भगवान राम बताते हैं कि दंड देने का बल होने पर भी क्षमा और दया की संभावना हमेशा बनाये रखनी चाहिए| रावण के जघन्य अपराधों के बाद भी भगवान राम ने दया दिखाते हुए उसे क्षमा करने के अनेक अवसर प्रदान किये| सामर्थ्य होने पर भी अपने से कम सामर्थ्यवान की सहायता करके समता बनाए रखनी चाहिए| ऐसी बातें आपको हमेशा तर्कशील नहीं लगेंगी! इसीलिए इनको इन घोड़ों की लगाम कहा गया है|भगवान राम इसीलिए क्षमा, दया और समता के लिए हमेशा संभावना रखने को कहते हैं|